Publication: Magyar Közlöny
Issue: MK-2004-70 (Year: 2004, Number: 70)
Era: 2004-2010
Section: az 56/2004. (V. 25.) OGY határozathoz
Paragraph Index: 466

1. A polgári és kereskedelmi ügyekben keletkezett bírósági és bíróságon kívüli iratok külföldön történõ kézbesítésérõl szóló, Hágában, 1965. november 15. napján kelt Egyezményhez tett nyilatkozatok: — a 2. cikkhez: „A Magyar Köztársaságban az Egyezmény 2. cikke szerinti Központi Hatóság feladatait az Igazságügyi Minisztérium látja el.” — az 5. cikk harmadik bekezdéséhez: „Az Egyezmény 5. cikkének elsõ bekezdésében meghatározott kézbesítési módok alkalmazására a Magyar Köztársaságban csak akkor kerülhet sor, ha a kézbesítendõ iratot ellátták hiteles magyar nyelvû fordítással.” — a 6. cikkhez: „Az Egyezmény 6. cikkében meghatározott tanúsítványt a Magyar Köztársaságban a kézbesítést foganatosító bíróság állítja ki.” — a 8. cikkhez: „A Magyar Köztársaság ellenzi azt, hogy a külföldi államok diplomáciai vagy konzuli képviselõi közvetlenül kézbesítsenek iratokat a Magyar Köztársaság területén, kivéve, ha a címzett a diplomáciai vagy konzuli képviselõ küldõ államának állampolgára.” — a 9. cikkhez: „Az Egyezmény 9. cikke értelmében konzuli úton továbbított kézbesítendõ iratokat a Magyar Köztársaságban az Igazságügyi Minisztérium fogadja.” — a 10. cikkhez: „A Magyar Köztársaság az Egyezmény 10. cikkében meghatározott kézbesítési módok alkalmazását ellenzi.” — a 15. cikkhez: „A Magyar Köztársaság kinyilvánítja, hogy a magyar bíróságok eldönthetik a jogvitát, amennyiben az Egyezmény 15. cikkének második bekezdésében meghatározott valamennyi feltétel teljesült.” — a 16. cikkhez: „A Magyar Köztársaság kinyilvánítja, hogy az Egyezmény 16. cikkében meghatározott igazolási kérelem elõterjesztésének nincs helye, amennyiben azt a határozat keltétõl számított egy éven túl nyújtják be.”

Source: https://magyarkozlony.hu/hivatalos-lapok/dfed313651f5a143114d5b0d946641b2333ce728/dokumentumok/9f82aff3a0da1ab1ef1ce658e80704adad4a5bf9/letoltes